বন বিভাগ সূত্রে জানা যায় দীর্ঘ দিন ধরে এই এলাকা হইতে কাঠ চোরা কারবারিদের একটি বড় সিন্ডিকেট রাতের আধারে সরকারী ও বেসরকারী বনের কাঠ কেটে পাচার করে আসছিল। বুধবার কাঠ পাচারের খবর পেয়ে রামু বাঁকখালী রেঞ্জ কর্মকর্তা আতা এলাহী ও ঈদগঁড় রেঞ্জ কর্মকর্তা এমদাদুল হকের নেতৃত্বে অভিযান পরিচালনা কালে পূর্ব হাজার পাড়া এলাকার সড়ক দিয়ে যাওয়ার পথে বন বিভাগের কর্মকর্তারা গাড়ীটি থামান এ সময় দ্রুত চালক ও হেলপার পালিয় যায়। পরিস্থিতি খারাপ দেখে বন বিভাগের কর্মকর্তারা স্থানীয় পুলিশকে অবগত করেন। খবর পেয়ে গর্জনিয়া ফাঁড়ী পুলিশের অফিসার ইনচার্জ কাজী আরিফ উদ্দিনের নেতৃত্বে এক দল পুলিশ ঘটনা স্থলে এসে পরিস্থিতি নিয়ত্রণে আনে। রাত পর্যন্ত কাঠ ভর্তি গাড়ীটি পুলিশের সহযোগীতায় বন বিভাগের হেফাজতে আছে। কাঠ গুলো জব্দ করার পর হইতে ছাড়িয়ে নিতে তদবির করে মোটা অংকের টাকার মিশনে নেমেছে একটি প্রভাবশালী মহল।